Mikill fjöldi búa náði afgerandi góðum árangri Þorvaldur Kristjánsson ábyrgðarmaður í hrossarækt hjá RML Eins og mörgum er í fersku minni tilnefndi Fagráð í hrossarækt alls 16 ræktunarbú til sérstakrar viðurkenningar fyrir framúrskarandi ræktunarárangur á árinu 2016 . Heiðursviðurkenninguna ræktunarbú ársins 2016 hlutu Ketilsstaðir / Syðri-Gegnishólar , ræktun þeirra Bergs Jónssonar og Olil Amble , á uppskeruhátíð hestamanna þann 5. nóvember síðastliðinn . Í vali sem þessu eru margir til kallaðir en fáir útvaldir . Mikill fjöldi búa náði afgerandi góðum árangri á sýningaárinu 2016 . Val Fagráðs er því aldrei auðvelt , s.s. hvar á að draga mörkin hverju sinni í fjölda tilnefndra búa en þar er ekki um fasta tölu að ræða milli ára enda oft lítið sem aðskilur eftirtektarverð bú og árangur þeirra . Tilnefningar Fagráðs eru fyrst og síðast hvatning og verðskuldað hrós en ekki til þess gerðar að ýta undir „ keppnisvæðingu “ í hrossarækt og kynbótadómum . Kynbótadómar hrossa eru alltaf fyrst og síðast dómar búfjár og grunntilgangurinn að afla upplýsinga sem nýtast öllum ræktendum jafnt og eru grunnur að kynbótaspá / kynbótamati íslenskra hrossa hvar sem er í heiminum . Því fleiri hross sem dæmd eru því sterkari og öruggari gagnaöflun og spá um gildi gripa fyrir ræktunarstarfið . Til að afmarka val ræktunarbúa og leiða að niðurstöðu eru fyrst tilgreind öll hrossaræktarbú sem sýnt hafa fjögur eða fleiri hross í fullnaðardómi á árinu . Að auki verða minnst tvö að hafa náð aðaleinkunn 8,0 eða hærra . Þau bú sem þola þessa síu hafa náð afar athygliverðum árangri . Þá tekur við röðun búa fyrir meðalaldur sýndra hrossa , röðun eftir meðaleinkunn og röðun eftir fjölda sýndra hrossa . Ákveðið var í ár að breyta reiknireglu þeirri sem notuð er við valið . Búum hefur verið raðað upp eftir meðalaldri sýndra hrossa , meðaleinkunn þeirra og fjölda . Nú var ákveðið að leiðrétta einkunnir eftir aldri líkt og gert er við kynbótamatsútreikninga og taka á þann hátt tillit til mismunandi aldurs . Þetta gerir allar einkunnir samanburðarhæfar áður en búunum er svo raðað upp eftir leiðréttum einkunnum og fjölda sýndra hrossa . Þá reiknast afkvæmaverðlaunahross ( stóðhestar og hryssur ) til stiga fyrir sína ræktendur samkvæmt föstum reglum þar um . Í meðfylgjandi töflu eru öll búin , 72 að tölu , sem uppfylltu kröfur um fjögur fulldæmd hross og minnst tvö yfir 8 á sýningarárinu 2016 . Dálkarnir sýna meðaltal aðaleinkunnar ( ekki aldursleiðrétt ) , meðalaldur sýndra hrossa og fjölda fullsýndra hrossa , þ.e. fjölda hrossa að baki meðaltölum . Þá er sérstaklega tilgreint í síðasta dálknum ef afkvæmahross leggja til stiga fyrir búið á árinu . Sérstakar tilnefningar Fagráðs Til upprifjunar hlutu 16 bú sérstaka tilnefningu Fagráðs á liðnu hausti . Í stafrófsröð þessi : Berg / Anna Dóra Markúsdóttir og Jón Bjarni Þorvarðarson Garðshorn / Agnar Þór Magnússon og Birna Tryggvadóttir Thorlacius Hvolsvöllur / Ásmundur Þór Þórisson og Helga Friðgeirsdóttir Ketilsstaðir / Syðri-Gegnishólar / Bergur Jónsson og Olil Amble Kirkjubær / Ágúst Sigurðsson , Unnur Óskarsdóttir og fjölsk . Koltursey / Elías Þórhallsson , Pétur Jónsson og fjölskyldur Rauðalækur / Eva Dyröy og Guðmundur Friðrik Björgvinsson Þúfur / Gísli Gíslason og Mette Mannseth .